ປ. ທ​ຣຳ ແລະ ທ່ານ​ມາກ​ຣົງ ສະ​ແດງ​ຄວາມ​ເຫັນ ທີ່​​ຕ່າງ​ກັນ ຢູ່ກອງ​ປະ​ຊຸມ​ສຸດຍອດ ອົງ​ການເນ​ໂຕ້ 
ທ່ານ​ມາກ​ຣົງ​ກ່າວ​ວ່າ “ມັນ​ບໍ່​ແມ່ນ​ແຕ່​ກ່ຽວ​ກັບ​ເລື້ອງ​ການ​ເງິນ” ແລະ​ທ່ານ​ໄດ້​ຕັ້ງ​ຄຳ​ຖາມ​ຕໍ່​ປະ​ທາ​ນາ​ທິ​ບໍ​ດີ​ທ​ຣຳ​ຄືນ​ວ່າ “ເລື້ອງ​ສັນ​ຕິ​ພາບ​ໃນ​ຢູ​ໂຣບ​ເດ​?”
ຄວາມເຫັນທີ່ຂັດແຍ້ງກັນລະຫວ່າງປະທານາທິບໍດີດໍໂນລ ທຣຳ ແລະປະທານາທິບໍດີຝຣັ່ງ ທ່ານເອັມມານູແອລ ມາກຣົງ ໄດ້ມີການສະແດງອອກຢ່າງເຕັມທີ່ຂະນະທີ່ພວກຜູ້ນຳຂອງອົງການເນໂຕ້ເຕົ້າໂຮມກັນເພື່ອພົບປະສຸດຍອດ ທີ່ນະຄອນຫຼວງລອນດອນ ໃນການພົບປະກັບພວກນັກຂ່າວ ເປັນເວລາເກືອບ 40 ນາທີນັ້ນ ພວກຜູ້ນຳທັງສອງໄດ້ປະທະກັນໃນຫຼາຍໆບັນຫາ ຮວມທັງເລື້ອງ ການແບ່ງປັນພາລະຮັບຜິດຊອບພາຍໃນອົງການເນໂຕ້ ລັດທິກໍ່ການຮ້າຍ ການບຸກເຂົ້າໄປໃນພາກເໜືອຊີເຣຍໂດຍເທີກີ ແລະການທີ່ສະຫະລັດຖອນໂຕອອກຈາກສົນທິສັນຍາລົດກຳລັງ ອາວຸດກັບຣັດເຊຍ ພວກຜູ້ນຳທັງສອງໄດ້ພົບປະກັນເປັນເວລາຫຼາຍໆຊົ່ວໂມງ ຫຼັງຈາກທ່ານທຣຳໄດ້ຕ້ອງຕິທ່ານມາກຣົງ ກ່ຽວກັບຄຳຖະແຫຼງຂອງທ່ານເມື່ອໄວໆມານີ້ ທີ່ບັນລະຍາຍເຖິງອົງການເນໂຕ້ວ່າ ກຳລັງປະສົບກັບພາວະ “ສະໝອງຕາຍ” ນັ້ນ ຍ້ອນບົດບາດການນຳພາທີ່ຫຼຸດນ້ອຍຖອຍລົງຂອງສະຫະລັດ ທ່ານທຣຳເອີ້ນຄຳຖະແຫຼງດັ່ງກ່າວນັ້ນວ່າ ເປັນ “ຄຳຖະແຫຼງທີ່ຂີ້ຮ້າຍ ” ໃນຂະນະທີ່ພວກຜູ້ນຳທັງສອງໂອ້ລົມກັນຢູ່ນັ້ນ ທ່ານທຣຳໄດ້ເຕືອນສະມາຊິກອົງການເນໂຕ້ ທີ່ບໍ່ໄດ້ປະຕິບັດຕາມລະບຽບການໃຊ້ຈ່າຍ 2 ເປີເຊັນຂອງຍອດຜະລິດຕະພັນລວມ ຫຼື ຈີດີພີ ເຂົ້າໃນການປ້ອງກັນຮ່ວມ ອາດຈະຖືກລົງໂທດທາງດ້ານການຄ້າ ຊຶ່ງໝາຍເຖິງການເກັບພາສີຕໍ່ຜະລິດຕະພັນຂອງຕົນຮວມທັງເຫຼົ້າວາຍຂອງປະເທດຝຣັ່ງ ເຫດການດັ່ງກ່າວ ໄດ້ພາໃຫ້ປະທານາທິບໍດີມາກຣົງ ຜູ້ຊຶ່ງໃນປັດຈຸບັນ ໄດ້ປະກອບສ່ວນ 1 9 ເປີເຊັນຂອງຈີດີພີຝຣັ່ງ ເຂົ້າໃນດ້ານປ້ອງກັນປະເທດຂອງອົງການເນໂຕ້ ໄດ້ຕອບໂຕ້ຄືນ ທ່ານມາກຣົງກ່າວວ່າ “ມັນບໍ່ແມ່ນແຕ່ກ່ຽວກັບເລື້ອງການເງິນ” ແລະທ່ານໄດ້ຕັ້ງຄຳຖາມຕໍ່ປະທານາທິບໍດີທຣຳຄືນວ່າ “ເລື້ອງສັນຕິພາບໃນຢູໂຣບເດ?” ທ່ານມາກຣົງກ່າວວ່າ “ມັນເປັນໄປບໍ່ໄດ້ທີ່ຈະເວົ້າວ່າ ຕ້ອງໄດ້ປະກອບສ່ວນໃນເລື້ອງການເງິນ, ພວກເຮົາຕ້ອງໄດ້ປະກອບສ່ວນໃນເລື້ອງທະຫານ ໂດຍປາສະຈາກໃນຄວາມກະຈ່າງແຈ້ງທີ່ວ່າ ອົງການເນໂຕ້ຄວນເປັນອົງການແບບໃດ ” ທ່ານມາກຣົງກ່າວວ່າ ທ່ານສະໜັບສະໜຸນອົງປະກອບທີ່ເຂັ້ມແຂງໃນອົງການເນໂຕ້ ແຕ່ກໍຊີ້ໃຫ້ເຫັນວ່າຫຼັງຈາກການສິ້ນສຸດລົງຂອງສົນທິສັນຍາກຳລັງນິວເຄລຍໄລຍະປານກາງແລ້ວ ບັນດາປະເທດໃນຢູໂຣບ ກຳລັງປະເຊີນໜ້າ ກັບໄພຂົ່ມຂູ່ໃໝ່ຈາກລູກສອນໄຟຂອງຣັດເຊຍ ລັດຖະບານທ່ານທຣຳ ໄດ້ຖອນໂຕອອກຈາກສົນທິສັນຍາຄວບຄຸມອາວຸດ ສະບັບປີ 1987 ລະຫວ່າງສະຫະລັດກັບສະຫະພາບໂຊຫວຽດ ໃນເດືອນສິງຫາຜ່ານມາ ຫຼັງຈາກສະຫະລັດກ່າວວ່າ ການລະເມີດຊ້ຳແລ້ວຊ້ຳອີກຂອງມົສກູຕໍ່ຂໍ້ຕົກລົງດັ່ງກ່າວນີ້